Diari Oficial de la Generalitat Valenciana


Sumari del DOGV 589, del 19-05-1987 (1987/808791)

ORDRE de 29 d'abril de 1987, de la Conselleria de Cultura, Educació i Ciència, per a la qual es fa pública la convocatòria de subvencions en matèria de Joventut per a 1987.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/20/(1)/dof/vci/html**

### Dades del document

Número de DOGV
:   589

Data del DOGV
:   19-05-1987

Secció del DOGV
:   DISPOSICIONS GENERALS

Número del document
:   1987/808791


Data del document
:   20-04-1987

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 29 d'abril de 1987, de la Conselleria de Cultura, Educació i Ciència, per la qual es fa pública la convocatòria de subvencions en matèria de joventut per a 1987.  
En virtut del Reial Decret 4099/82 de 29 de desembre, la Comunitat Valenciana assolí les competències en matèria de Joventut i per Decret del Molt Honorable President de la Generalitat Valenciana núm. 23/1.983, d?1 de març, aquestes competències foren assignades a la Conselleria de Cultura, Educació i Ciència, a la qual correspon entre d'altres la promoció i el foment de l'Associacionisme Juvenil, dels programes que bé sorgint a iniciativa de les Associacions Juvenils o bé de les entitats prestadores de serveis als joves, afavoresquen la participació juvenil, i així la creació d'instal·lacions al servei d'aquests.   
En compliment del que disposa la Llei 5/1.983 de 30 de desembre, del Govern Valencià, així com el text únic refós del Reglament Orgànic i Funcional de la Conselleria de Cultura, Educació i Ciència publicat per Ordre de l'Honorable Sr. Conseller de 21 de març de 1986 (DOGV núm. 365, de 18 d'abril de 1986) i amb posterioritat modificat pel Decret del Consell 2/1987 de 19 de gener (DOGV núm. 517, de 2 de febrer).   
ORDENE:  
Article primer  
Es fa pública la convocatòria per a la concessió de subvencions en matèria de joventut per a 1987, i s'aproven les bases per les quals es regeix aquesta convocatòria incloses com annex a la present Ordre.   
Article segon  
Les subvencions concedides d'acord amb aquesta Ordre, seran abonades amb càrrec a les aplicacions pressupostàries següents:   
-Programes d'activitats d'Ajuntaments 41.35.862.293.5.   
-Programes d'activitats d'Associacions Juvenils i Entitats de Serveis 59.65.034.900.5.   
-Programes d'equipament d'Associacions Juvenils 75.00.984.846.7.   
DISPOSICIONS FINALS  
Primera  
S'autoritza la Direcció General de Joventut perquè en l?àmbit de les competències que té dicte les instruccions que considere necessàries per tal de dur a terme el que disposa aquesta Ordre.   
Segona  
Aquesta Ordre entrarà en vigor el dia que es publique al Diari Oficial de la Generalitat Valenciana.   
València, 29 d'abril de 1987.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Primera  
La Conselleria de Cultura, Educació i Ciència, dins les limitacions dels crèdits aprovats per a aquesta finalitat, i a proposta de la Direcció General de Joventut, procedirà a la concessió de subvencions a Ajuntaments, Associacions Juvenils, grups de joves i entitats prestadores de serveis a la Joventut, per a les finalitats i en les condicions que especifiquen aquestes bases.   
Segona  
Podran sol·licitar subvencions:   
1. Les Associacions Juvenils i entitats les quals reunesquen els requisits per pertànyer al Consell de la Joventut de la Comunitat Valenciana, segons que especifiquen els articles 4t. i 5é del Decret 14/1983 de 31 de gener (DOGV núm. 93, de 1983), excepte els Consells Locals de Joventut.   
2. Les Associacions Juvenils de caràcter local, els grups de joves i coordinadores constituïdes per a la realització d'una activitat específica i que com a tals es troben inscrites en el Cens d'Associacions Juvenils.   
3. Els Ajuntaments de la Comunitat Valenciana.   
Tercera  
Podran sol·licitar-se subvencions per als tipus de programes següents:   
1. Les Associacions i Entitats assenyalades en la base 2a, 1), programa anual d'activitats i equipament (adquisició de material).   
2. Les assenyalades en la base 2a, 2), programa anual d'activitats, activitats específiques o per a despeses de creació de l'Associació.   
3. Els Ajuntaments podran sol·licitar per a activitats i equipaments juvenils del municipi, per a les Oficines d'informació Juvenil (activitats i equipament) i per a la creació i potenciació dels seus Consells Locals de Joventut.   
Quarta  
Les subvencions seran destinades a cobrir les diferències en els costs dels programes. La quantia màxima a concedir no ultrapassarà del 40% del pressupost, determinant-se en cada cas pel Conseller de Cultura, Educació i Ciència, a proposta del Director General de Joventut.   
Cinquena  
Queden exclosos a efectes de subvenció, el programes referits a:   
-Activitats acadèmiques, excepte la formació d'experts en temes de joventut.   
-Activitas pròpies de clubs esportius.   
-Viatges desproveïts de clar interés cultural i social.   
-Les activitats que no vagen dirigides a la formació i promoció dels joves per a la participació d'aquesta en la vida comunitària.   
-Les activitats que no s'adeqüen a la legislació vigent.   
Sisena  
1. Les sol·licituds es presentaran als Serveis Territorials de Cultura i Educació aportant la documentació següent:   
1.1. Sol·licitud en imprès normalitzat (exemplar triplicat), el qual es facilitarà pels Serveis Territorials de Cultura i Educació.   
1.2. Programa detallat de l'/les activitat/s i projecte d'equipament.   
2. Els Ajuntaments presentaran també els documents següents:   
2.1. Còpia certificada de l'acord municipal autoritzant la inversió que es pretén de realitzar, el finançament i la part d'aquest assolida per l'Ajuntament.   
2.2. Projecte detallat, si es tracte d'un programa d?activitats. Quan es tracte de programa d'adquisicions, projecte funcional de la instal·lació.   
2.3. Certificat on conste el pressupost total de l'Ajuntament i la part d'aquest dedicada a la Joventut, amb especificació dels conceptes.   
Setena  
7.1. Per a la concessió de subvencions als programes presentats per les entitats a les quals fa referència la Base 2 apartats 1 i 2, es tindrà en compte els criteris següents:   
a) Nombre d'afiliats (i/o beneficiaris)  
a.1.) Organitzacions i Associacions Juvenils.   
-Fins a 1.000 afiliats, un punt.   
-De 1.001 a 3.000 afiliats, dos punts.   
-De 3.001 a 6.000 afiliats, tres punts.   
-Mes de 6.000 afiliats, quatre punts.   
b) Memòria general de l'entitat corresponent a l'any inmediatament anterior al de la sol·licitud.   
-D'un a cinc punts.   
c) Valoració del projecte de programa a subvencionar:   
-D'un a cinc punts.   
d) Edats dels participants o beneficiaris:   
-Menors de catorze anys, un punt.   
-De catorze a vint-i-quatre anys, sis punts.   
-De vint-i-cinc a trenta anys, dos punts.   
e) Tipus d'activitats:   
e. 1) Organitzacions i Associacions Juvenils de caràcter docial:   
-D'un a sis punts, valorant el caràcter obert de les activitats.   
e. 2) Entitats prestadores de serveis a la joventut:   
-Se'ls atorgarà fins a dos punts.   
e. 3) Organitzacions polítiques juvenils:   
-D'1 a 6 Diputats en les Corts Valencianes, un punt.   
-De 7.a 30 Diputats en les Corts Valencianes, tres punts.   
- Mes de 31 Diputats en les Corts Valencianes, sis punts.   
f) Porcentatge de finançament propi:   
-Menys del 25%, un punt.   
-Entre el 25 i el 50%, dos punts.   
-Més del 50% quatre punts.   
g) Implantació Territorial:   
-De cinc a deu municipis, un punt.   
-D'onze a cinquanta municipis, tres punts.   
-Més de cinquanta-un municipis, sis punts.   
h) Grups de joves destinataris de l'activitat:   
-Zones d'un nivell alt de marginació, quatre punts.   
-Joves desocupats, quatre punts.   
-Joves de zones rurals, tres punts.   
-Qualsevol altre tipus de joves, dos punts.   
i) Tenir Oficina d?Informació Juvenil integrada en la Xarxa Valenciana d'oficines d'Informació Juvenil, dos punts.   
Vuitena  
Correspondrà al Conseller de Cultura, Educació i Ciència la resolució d'aquesta convocatòria, a proposta d'una comissió avaluadora integrada per:   
-El Director General de Joventut.   
-El Cap del Servei de Promoció i Activitats de la Direcció General de Joventut.   
-El Cap del Servei de Planificació i Centres de la Direcció General de Joventut.   
-Tres representants del Consell de la Joventut de la Comunitat Valenciana.   
Novena  
La Conselleria de Cultura, Educació i Ciència, a proposta de la Direcció General de Joventut, podrà anul·lar total o parcialment la subvenció atorgada quan l'activitat no s'haja realitzat en la manera prevista en el programa de sol·licitud.   
Deu  
Els beneficiaris de subvencions quden obligats a:   
1. Comunicar les modificacions que es produesquen en el desenrotllament del programa subvenciont.   
2. Presentar declaració de subvencions rebudes d'altres entitats.   
3. Admetre la presència d?avaladors nomenats per la Conselleria de Cultura, Educació i Ciència.   
4. Fer constar en la publicitat, impresos, etc. corresponents als programes subvencions, la col·laboració de la Conselleria de Cultura, Educació i Ciència.   
5. Justificar la subvenció rebuda en la manera que reglamentàriament es determinarà.   
Onze  
El termini d'admissió de sol·licituds per a l'exercici 1987 serà de 30 dies hàbils a partir de la data de publicació d'aquesta convocatòria al Diari Oficial de la Generalitat Valenciana.


Còpia Permalink ELI